
Projektas „Ugdymo kokybės gerinimas Birštono gimnazijoje“                                                        Nr. 09.1.3-CPVA-R-724-21-0001
Projekto vykdytojas – Birštono savivaldybės administracija.
Projekto partneris – Birštono gimnazija.
Projekto vertė – 176.779,40 Eur, iš jų ES lėšos – 163.520,94 Eur, SB lėšos – 13.258,46 Eur.
Projekto tikslas – didinti Birštono gimnazijos veiklos efektyvumą bei gerinti ugdymo kokybę per pastatų, ugdymo priemonių ir aplinkos modernizavimą Birštono savivaldybėje, skiriant dėmesį kūrybiškumą skatinančiai ugdymosi aplinkai, užtikrinant vaikų saugumą ir pritaikant edukacines erdves švietimo reikmėms, didelį dėmesį skiriant ugdymo aplinkai.
Įgyvendinant projekto veiklas, numatoma suremontuoti ir atnaujinti Birštono gimnazijos aktų salę bei jos prieigas, sukuriant modernias, kūrybiškumą skatinančias edukacines erdves. Aktų salėje ir prie jos esančiose patalpose bus atliktas paprastasis remontas, pertvarkyti erdviniai ir technologiniai sprendiniai, įrengta multimedijos vaizdo ir garso sistema, sceninio apšvietimo įranga, įsigyti mobilių baldų komplektai. Įgyvendinus projektą aktų salė bus pritaikyta įvairesnėms veikloms, o prie jos esančiose patalpose bus įrengtos modernios, kūrybiškumą skatinančios edukacinės, poilsio erdvės, skirtos pradinio ugdymo mokiniams, padėsiančios siekti mokinių ugdymosi kokybės gerinimo Birštono gimnazijoje. 

Birštono savivaldybės administracijos Strateginio planavimo ir investicijų skyriaus informacija

